
	Valsts ieņēmumu dienests, tā ģenerāldirektora _____________ personā, kur_ rīkojas saskaņā ar likumu “Par Valsts ieņēmumu dienestu” (turpmāk – Pasūtītājs vai VID), no vienas puses, un
_____________, tā_ _________________ personā, kur_ rīkojas pamatojoties uz _________ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz atklāta konkursa “IBM Informix programmatūras licenču nodrošināšana”, iepirkuma identifikācijas Nr. FM VID 2024/169, rezultātiem, noslēdz šādu līgumu (turpmāk – Līgums).
1. LĪGUMA PRIEKŠMETS
1.1. Pasūtītājs uzdod un Izpildītājs apņemas nodrošināt Pasūtītāja rīcībā esošo datubāzu vadības sistēmas IBM Informix programmatūras (turpmāk – Programmatūra) licenču kvalitatīvu un savlaicīgu uzturēšanas atjaunošanu un 2 gadu uzturēšanas servisa nodrošināšanu (turpmāk – Uzturēšana) saskaņā ar Līguma un tā pielikumu nosacījumiem.
1.2. Uzturēšanas nosacījumi, Uzturēšanas periodi un cenas noteiktas Līguma 1.pielikumā.
2. LĪGUMA SUMMA UN NORĒĶINU KĀRTĪBA
2.1. Līguma kopējā summa ir _________ EUR (__________ euro un __ centi) (Tiks papildināts atbilstoši izvēlētā pretendenta piedāvājumam) bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi. 
2.2. Līguma 1.pielikuma 2.punktā noteiktajās Uzturēšanas cenās ir ietvertas visas iespējamās Uzturēšanas izmaksas, tai skaitā transporta izdevumi, nodokļi (izņemot PVN), nodevas un nepieciešamo atļauju no trešajām personām saņemšanas izmaksas, muitas maksājumi un visas citas izmaksas, kas nepieciešamas Līguma savlaicīgai un kvalitatīvai izpildei.
2.3. Pasūtītājs veic samaksu par katru Uzturēšanas periodu atsevišķi, saskaņā ar Līguma 1.pielikuma 2.punktā noteikto Uzturēšanas attiecīgā perioda cenu un pamatojoties uz Līguma 9.1.apakšpunktā noteikto Pušu pilnvaroto personu abpusēji parakstītu Uzturēšanas pavadzīmi. 
2.4. Pasūtītājs samaksu par Uzturēšanu veic 30 (trīsdesmit) kalendāro dienu laikā no Uzturēšanas pavadzīmes abpusējas parakstīšanas dienas.
2.5. Ja piemēroto sankciju dēļ Pasūtītājam nav tiesības veikt samaksu Izpildītājam par Uzturēšanu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.13.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2.6. Līguma 1.pielikumā Uzturēšanas cenas ir norādītas, paredzot prognozējamo cenu svārstību risku, un ir nemainīgas visā Līguma darbības laikā. Pasūtītājs veic samaksu saskaņā ar Līguma 1.pielikumā norādītajām Uzturēšanas cenām.
2.7. Uzturēšanas otrajā periodā Pasūtītājam ir tiesības atteikties pagarināt IBM Informix programmatūras licences. 
2.8.  Pasūtītājam nav pienākums Līguma darbības laikā, iztērēt visu Līguma summas apjomu.
3. LĪGUMA DARBĪBAS TERMIŅŠ
3.1. [bookmark: _Hlk36468846]Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
3.2. Izpildītājs uzsāk Uzturēšanu ar 30.06.2024. un nodrošina to līdz 29.06.2026.
3.3. Līgums ir spēkā līdz Pušu saistību pilnīgai izpildei. 
3.4. Pusēm ir tiesības vienpusēji izbeigt Līguma darbību, vismaz 30 (trīsdesmit) kalendārās dienas iepriekš rakstiski paziņojot par to otrai Pusei.
3.5.  Pasūtītājs ir tiesīgs vienpusēji izbeigt Līgumu, par to rakstiski brīdinot otru Pusi vismaz 1 (vienu) darba dienu iepriekš:
3.5.1. ja atbilstoši Starptautisko un Latvijas Republikas nacionālo sankciju likumam Līguma 9.13.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
3.5.2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā;
3.5.3. ja attiecībā uz jauno Izpildītāja patieso labuma guvēju, par kuru Izpildītājs sniedz informāciju Pasūtītājam atbilstoši Līguma 9.8.apakšpunktam, ir iestājies Ministru kabineta 2015.gada 28.jūnija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - MK noteikumi Nr. 442) 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
3.6. Ja kāda no Pusēm izbeidz Līgumu saskaņā arī Līguma 3.4. vai 3.5.apakšpunkta nosacījumiem, otrai Pusei nav tiesības celt nekādas pretenzijas un/vai pieprasīt zaudējumu segšanu saistībā ar Līguma izbeigšanu, izņemot Līguma 3.7.apakšpunktā noteikto Izpildītāja pienākumu atmaksāt saņemto samaksu par attiecīgi nesniegto Uzturēšanu.
3.7. Ja Līguma darbība tiek izbeigta Līguma 3.4.apakšpunktā noteiktajā kārtībā Izpildītāja iniciatīvas vai Līguma 3.5.apakšpunktā noteiktajā kārtībā Izpildītāja vainas dēļ, Izpildītājs 30 (trīsdesmit) kalendāro dienu laikā atmaksā Pasūtītājam saņemto samaksu par attiecīgi nesniegto Uzturēšanu. Atmaksājamā summa tiek aprēķināta, dalot Uzturēšanas izmaksas attiecīgajam Uzturēšanas periodam ar dienu skaitu attiecīgajā Uzturēšanas periodā un reizinot ar to dienu skaitu, kad iepriekš apmaksātā Uzturēšana netiek nodrošināta.
4. PUŠU SAISTĪBAS
4.1. Izpildītājs apņemas:
4.1.1. nodrošināt savlaicīgu un kvalitatīvu Uzturēšanu saskaņā ar Līguma un tā pielikumu noteikumiem;
4.1.2. veikt pieteikto IBM Informix programmatūras licenču problēmu novēršanu saskaņā ar Līguma 2.pielikumā noteikto bojājumu pieteikšanas un novēršanas kārtību;
4.1.3. būt IBM Informix programmatūras ražotāja vai tā pārstāvniecības Latvijā pilnvarots veikt Uzturēšanu;
4.2. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
4.3. Pasūtītājs apņemas savlaicīgi veikt samaksu Līguma 2.3. un 2.5.apakšpunktā noteiktajā kārtībā.
5. UZTURĒŠANAS NOSACĪJUMI
5.1. Par Uzturēšanu katram no Līguma 1.pielikumā norādītajiem Uzturēšanas periodiem Līguma 9.1.apakšpunktā noteiktās Pušu pilnvarotās personas abpusēji paraksta atsevišķu Līguma 5.2.apakšpunktā noteikto Uzturēšanas pavadzīmi.
5.2. Līguma 9.1.apakšpunktā noteiktā Izpildītāja pilnvarotā persona ne vēlāk kā 2 (divas) nedēļas pirms attiecīgā Uzturēšanas perioda sākuma Līguma 9.1.apakšpunktā noteiktajai Pasūtītāja pilnvarotajai personai iesniedz parakstītu pavadzīmi par Uzturēšanu attiecīgajam periodam. Uzturēšanas pavadzīmē jābūt norādītai vismaz šādai informācijai: Līguma numurs, Pasūtītājs, Izpildītājs, IBM Informix programmatūras licenču nosaukumi, Uzturamo IBM Informix programmatūras licenču skaits, Uzturēšanas termiņa sākuma un beigu datums.
5.3. Uzturēšanas pavadzīmē norādītā informācija nedrīkst būt pretrunā ar Līguma nosacījumiem. 
5.4. Saņemot pavadzīmi par Uzturēšanu attiecīgajam periodam, Pasūtītāja atbildīgā persona, kas norādīta Līguma 2.pielikuma 1.punktā, 2 (divu) darba dienu laikā IBM Informix programmatūras ražotāja tīmekļvietnē pārliecinās, ka IBM Informix programmatūras licenču Uzturēšanas termiņš ir pagarināts atbilstoši Līguma prasībām. Ja IBM Informix programmatūras licenču Uzturēšanas termiņš ir pagarināts, Līguma 9.1.apakšpunktā noteiktā Pasūtītāja pilnvarotā persona paraksta Uzturēšanas pavadzīmi attiecīgajam periodam, kas ir pamats samaksas veikšanai.
5.5. Uzturēšana uzskatāma par neuzsāktu, ja Līguma 5.4.apakšpunktā minētajā termiņā IBM Informix programmatūras ražotāja tīmekļvietnē nav redzams, ka Informix programmatūras licenču uzturēšanas termiņš ir pagarināts atbilstoši Līguma prasībām.
5.6. Uzturēšana tiek uzskatīta par nodrošinātu Pasūtītājam ar datumu, kas norādīts Līguma 9.1.apakšpunktā noteikto pušu pilnvaroto personu abpusēji parakstītajā Uzturēšanas pavadzīmē attiecīgajam periodam.
5.7. [bookmark: _Hlk151024973]Uzturēšanas laikā sniedzamie pakalpojumi un to sniegšanas nosacījumi ir noteikti Līguma 1.pielikuma 3.punktā.
6. PUŠU ATBILDĪBA
6.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
6.2. Par Līguma 2.4.apakšpunktā noteiktā maksājuma termiņa nokavējumu Izpildītājam ir tiesības prasīt no Pasūtītāja līgumsodu 0,1 % (procenta vienas desmitās daļas) apmērā no termiņā nesamaksātās summas bez PVN par katru nokavējuma dienu, bet ne vairāk kā 10 % (desmit procentu) apmērā no neapmaksātās rēķinā norādītās summas bez PVN.
6.3. Izpildītāja atbildība:
6.3.1. ja Izpildītājs kavē Līguma 1.pielikuma 1.punktā noteikto Uzturēšanas perioda sākumu, Pasūtītājs pieprasa un Izpildītājs maksā līgumsodu 0,1 % (procenta vienas desmitās daļas) apmērā no savlaicīgi nenodrošinātās (neuzsāktās) Uzturēšanas attiecīgā perioda cenas bez PVN par katru nokavēto Uzturēšanas uzsākšanas kalendāro dienu, bet ne vairāk kā 10 % (desmit procentu) apmērā no attiecīgā perioda Uzturēšanas kopējās cenas bez PVN;
6.3.2. par Līguma 2.pielikuma 6.punktā noteiktā reakcijas laika neievērošanu Pasūtītājs pieprasa un Izpildītājs maksā līgumsodu 20 EUR (divdesmit euro) apmērā par katru nokavēto stundu darbdienās laika periodā no plkst. 8:00 līdz 20:00. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 5 000 EUR (piecus tūkstošus euro);
6.3.3. ja Izpildītājs vai tā piesaistītie apakšuzņēmēji, vai to personāls pārkāpj Līguma 7.punktā noteiktās informācijas neizpaužamības saistības, tad Pasūtītājs pieprasa un Izpildītājs maksā vienreizēju līgumsodu 3 000 EUR (trīs tūkstošus euro) par katru atsevišķu šādu pārkāpuma gadījumu.
6.4. Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:
6.4.1. 1 (vienā) mēnesī, ja līgumsoda apmērs nepārsniedz EUR 1000 (vienu tūkstoti euro);
6.4.2. 3 (trīs) mēnešos, ja līgumsoda apmērs ir no EUR 1001 (viena tūkstoša viena euro), bet nepārsniedz EUR 5000 (piecus tūkstošus euro);
6.4.3. 6 (sešos) mēnešos, ja līgumsoda apmērs ir no EUR 5001 (pieci tūkstoši viena euro) un vairāk.
6.5. Ja Izpildītājs izvēlas līgumsodu dzēst ieskaita veidā, tad Izpildītājs, izrakstot nākamo rēķinu par Uzturēšanu, rēķinā norāda pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.
6.6. Ja Izpildītājs izvēlas līgumsoda samaksu veikt maksājuma veidā un līgumsoda summa pārsniedz EUR 1001 (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
6.7. [bookmark: _Hlk155782154]Gadījumā, ja Izpildītājs neveic aprēķinātā līgumsoda samaksu 6.4.apakšpunktā norādītajos termiņos, Pasūtītājs aprēķināto līgumsoda summu ietur vienpersoniski ieskaita veidā.
6.8. Līgumsoda samaksa neatbrīvo Puses no pārējo Līguma saistību izpildes.
6.9. Pusēm saskaņā ar Civillikumu ir pienākums atlīdzināt otrai Pusei nodarītos tiešos un netiešos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāri pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību, kas izpaužas kā ļauns nolūks vai rupja neuzmanība, un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
6.10. Izpildītājs attiecībā pret Pasūtītāju ir atbildīgs arī par savu apakšuzņēmēju veiktajām darbībām ciktāl tās ietekmē Līguma izpildi no Izpildītāja puses.
7. INFORMĀCIJAS NEIZPAUŽAMĪBA
7.1. Izpildītājs apņemas visā Līguma darbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tās rīcībā esošo tehnisko, finansiālo un citu informāciju par Pasūtītāju vai trešajām personām. Visa informācija, ko Pasūtītājs sniedz Izpildītājam Līguma izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez Pasūtītāja rakstiskas piekrišanas.
7.2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pasūtītāja administrācijas un grāmatvedības sagatavotos publiska rakstura pārskatos un atskaitēs u.tml.).
8. NEPĀRVARAMA VARA
8.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
8.2. Par nepārvaramu varu netiek uzskatītas tehniskas dabas problēmas (ja vien minētās problēmas tieši neizriet no nepārvaramas varas).
8.3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
8.4. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
8.5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
9. CITI NOTEIKUMI
9.1. Parakstīt Līguma 5.2.apakšpunktā noteiktās Uzturēšanas pavadzīmes, nosūtīt/saņemt Līguma 2.7.apakšpunktā noteikto elektroniskā pasta vēstuli, kā arī risināt citus organizatoriskos jautājumus, kas saistīti ar Līguma izpildi, ir tiesīgas šādas Pušu pilnvarotās personas:
9.1.1. no Pasūtītāja puses – VID Informātikas pārvaldes Ekspluatācijas daļas vadītājs vai VID Informātikas pārvaldes Ekspluatācijas daļas Datubāzu administrēšanas nodaļas vadītājs;
9.1.2. no Izpildītāja puses: ____________ (tālrunis: _______,  e-pasts: _______) vai _______  (tālrunis: _________, e-pasts: ___________).
9.2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
9.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas, īpašnieki vai kādi Līgumā minētie Pušu vai to pilnvaroto personu rekvizīti, tālruņa numuri, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju par otru Pusi. Šajā punktā minētie nosacījumi attiecas arī uz visiem Līgumā un tā pielikumos norādītajiem Pušu pārstāvjiem un to rekvizītiem, tai skaitā uz Līguma 2.pielikuma 1.punktā norādītajām Pasūtītāja atbildīgajām personām. Vēstuli par Pasūtītāja pilnvaroto personu vai to rekvizītu maiņu ir tiesības parakstīt VID Informātikas pārvaldes direktoram vai VID Informātikas pārvaldes direktora vietniekam vai personai, kura viņu aizvieto.
9.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. 
9.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, strīdu risina tiesā Latvijas Republikas normatīvajos aktos noteiktajā kārtībā. 
9.6. Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra) formā nepieciešamības gadījuma var kalpot par pierādījumiem.
9.7. Par Līguma grozījumiem Puses noslēdz rakstisku vienošanos, izņemot Līguma 4.1.4., 9.3., 9.8., 9.10. un 9.11.apakšpunktā minētās informācijas nomaiņas gadījumā. Rakstiskās vienošanās pievienojamas Līgumam un tās kļūst par Līguma neatņemamām sastāvdaļām. Puses var veikt šādus būtiskus grozījumus Līgumā – precizēt Uzturēšanas termiņus, ja šādu grozījumu nepieciešamība izriet no objektīviem apstākļiem, kas nav atkarīgi no Pušu gribas un Līguma 2.7.apakšpunktā noteiktajā kārtībā samazināt Uzturamo IBM Informix programmatūras licenču skaitu.
9.8. Izpildītāja patiesā labuma guvējs ir ___________. Saskaņā ar MK noteikumu Nr. 442 36.4punktu Izpildītājam ir pienākums nekavējoties ziņot Pasūtītājam par Izpildītāja patiesā labuma guvēja maiņu, norādot tā vārdu, uzvārdu un personas kodu.
9.9. Ja Pasūtītājs nav guvis pārliecību par Izpildītāja patiesā labuma guvēja atbilstību MK noteikumu Nr. 442 36.1punkta prasībām, ievērojot MK noteikumu Nr. 442 36.3punktu, Pasūtītājs informāciju par patieso labuma guvēju nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta Finanšu pārvaldes direktors vai persona, kura viņu aizvieto.
9.10. Izpildītāja piesaistītais/-ie Publisko iepirkumu likuma (turpmāk – PIL) 63.panta otrajā daļā minētais/-ie apakšuzņēmējs/-i, ir:________. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir ________________.
9.11. Izpildītāja piesaistītais/-ie apakšuzņēmējs/-i, uz kura/-u iespējām Izpildītājs balstījies, lai apliecinātu savu kvalifikāciju ir: _________.
(Līguma 9.8., 9.10. un 9.11.apakšpunkts tiks papildināts atbilstoši izvēlētā pretendenta piedāvājumam)
9.12. Izpildītāja patiesais labuma guvējs un apakšuzņēmēji atbilst MK noteikumu Nr. 442. 36.1punkta prasībām.
9.13. Izpildītājs 2 (divu) darba dienu laikā rakstveidā informē Pasūtītāju:
9.13.1.  par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
9.13.2.  ja mainās Izpildītāja dalībnieki, valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta. 
9.13.3. [bookmark: _Hlk103009075]ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
9.14. Izpildītājs nav tiesīgs bez Pasūtītāja rakstveida saskaņošanas veikt Līguma 9.10. un 9.11.apakšpunktā norādīto apakšuzņēmēju nomaiņu un iesaistīt Līguma izpildē jaunus apakšuzņēmējus PIL 63.panta otrās daļas izpratnē.
9.15. Piedāvājot apakšuzņēmēju nomaiņu Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
9.16. Pasūtītājs nepiekrīt minētajai apakšuzņēmēju nomaiņai, ja pastāv kāds no šādiem nosacījumiem:
9.16.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām (tajā skaitā, ja nav iesniegts Līguma 9.15.apakšpunktā noteiktais apliecinājums);
9.16.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par Līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā (izņemot 8. un 9.punktā) minētajiem pretendentu izslēgšanas iemesliem;
9.16.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši euro) no kopējās Līguma vērtības, atbilst PIL 42.panta otrajā daļā (izņemot 8. un 9.punktā) minētajiem pretendentu izslēgšanas iemesliem;
9.16.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.17. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.18. Saskaņā ar MK noteikumu Nr.508 16.punktu, MK noteikumu Nr.100 6.punktu, kā arī ja nav gūta pārliecība, ka piedāvātais apakšuzņēmējs atbilst MK noteikumu Nr. 442 36.1punkta prasībām, ievērojot MK noteikumu Nr. 442 36.3punktu, pirms apakšuzņēmēja nomaiņas vai jauna apakšuzņēmēja piesaistes saskaņošanas, informāciju par piedāvāto apakšuzņēmēju Pasūtītājs nosūta Satversmes aizsardzības birojam. Gadījumā, ja par Izpildītāja piedāvāto apakšuzņēmēju tiek saņemts negatīvs atzinums no kompetentās valsts drošības iestādes, apakšuzņēmēja nomaiņa un jauna apakšuzņēmēja piesaiste netiek saskaņota.
9.19. Pārbaudot jaunā apakšuzņēmēja atbilstību, Pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju. 
9.20. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 42.panta noteikumiem. Pasūtītāja vārdā šajā apakšpunktā noteikto lēmumu pieņem Valsts ieņēmumu dienesta Finanšu pārvaldes direktors vai persona, kura viņu aizvieto.
9.21. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
9.22. Līgums ir sastādīts latviešu valodā elektroniska dokumenta veidā uz 8 (astoņām) lappusēm. Tā neatņemama sastāvdaļa ir 1.pielikums, kas sastādīts uz _ ()) lappus_, 2.pielikums, kas sastādīts uz _ (_) lappus_ un 3.pielikums, kas sastādīts uz _ (_) lappus_. Līgums ir parakstīts ar drošu elektronisko parakstu. 
9. PUŠU REKVIZĪTI UN PARAKSTI
	Pasūtītājs:
Valsts ieņēmumu dienests
Talejas iela 1, Rīga, LV-1978
Vienotais reģ. Nr. 90000069281
PVN maksātāja Nr. LV90000069281
Tālr.: +371 67122689
eAdrese: _DEFAULT@90000069281
E-pasts: vid@vid.gov.lv
Norēķinu rekvizīti: 
Valsts kase
Kods: TRELLV22
Konta Nr.: LV26TREL2130056037000
	Izpildītājs:


Vienotais reģ. Nr. 
PVN maksātāja Nr. 
Tālr.: 
eAdrese:
E-pasts: 
Norēķinu rekvizīti:

Kods: 
Konta Nr.: 

	
ģenerāldirektor_
	




ŠIS DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums
līgumam Nr. FM VID 2024/169

Dokumenta datums ir tā
elektroniskās parakstīšanas datums

IBM Informix programmatūras licenču specifikācija, Uzturēšanas periodi, cenas un
Uzturēšanas laikā sniedzamie pakalpojumi

Valsts ieņēmumu dienests, tā ģenerāldirektor_ ________________ personā, kur_ rīkojas saskaņā ar __________________ (turpmāk – Pasūtītājs vai VID), no vienas puses, un 
________________, tā_ _______________ personā, kur_ rīkojas saskaņā ar __________ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz atklāta konkursa “IBM Informix programmatūras licenču nodrošināšana”, iepirkuma identifikācijas Nr. FM VID 2024/187, rezultātiem, vienojas par šādu IBM Informix programmatūras licenču specifikāciju, Uzturēšanas periodiem, cenām un Uzturēšanas laikā sniedzamajiem pakalpojumiem:
1. Pasūtītāja rīcībā esošās IBM Informix programmatūras licences, kurām jānodrošina Uzturēšana un Uzturēšanas periodi:
	Nr. p.k.
	Nosaukums
	Uzturēšanas periods
	Licenču skaits

	
	
	Sākuma datums
	Beigu datums
	

	1.
	IBM Informix Enterprise Edition CPU Option Processor Value Unit (PVU) SW Subscription & Support Reinstatement 12 Months
(produkta kods D0D1RLLvai ekvivalents)
	30.06.2024.
	29.06.2025.
	3680

	2.
	IBM Informix Enterprise Edition CPU Option Processor Value Unit (PVU) SW Subscription & Support 12 Months 
 (produkta kods E08SLLL vai ekvivalents)
	30.06.2025.
	29.06.2026.
	3680



2. Uzturēšanas cenas:


(Tiks papildināts atbilstoši Konkursa nolikuma 3.pielikumam “Finanšu piedāvājums” un izvēlētā pretendenta piedāvājumam.)
2

Piezīmes:
* – cenā ir iekļautas visas izmaksas, kas saistītas ar IBM Informix programmatūras licenču Uzturēšanu, muitas maksājumiem, nodokļiem (izņemot PVN) un nodevām, kā arī nepieciešamo atļauju saņemšanu no trešajām personām un visas citas izmaksas, kas nepieciešamas iepirkuma līguma savlaicīgai un kvalitatīvai izpildei;
** – norādītā cena kopā veido līgumcenu.
3. Uzturēšanas laikā sniedzamie pakalpojumi un to sniegšanas nosacījumi:
(Tiks papildināts atbilstoši Konkursa nolikuma 2.pielikuma “Tehniskais piedāvājums” 2.punkta tabulas 1.1.-1.5.apakšpunktam un izvēlētā pretendenta piedāvājumam)

Pušu paraksti
	Pasūtītājs
	Izpildītājs

	
ģenerāldirektor_
	



ŠIS DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums
līgumam Nr. FM VID 2024/169

Dokumenta datums ir tā
elektroniskās parakstīšanas datums


Problēmu pieteikšanas un novēršanas kārtība

Valsts ieņēmumu dienests, tā ģenerāldirektor_ _______________ personā, kur_ rīkojas saskaņā ar ________________ (turpmāk – Pasūtītājs vai VID), no vienas puses, un 
_______________, tā_ _________________ personā, kur_ rīkojas saskaņā ar _________ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz atklāta konkursa “IBM Informix programmatūras licenču nodrošināšana”, iepirkuma identifikācijas Nr. FM VID 2024/169, rezultātiem, vienojas par šādu Problēmu pieteikšanas un novēršanas kārtību:
1. Pasūtītāja atbildīgās personas – VID Informātikas pārvaldes Ekspluatācijas daļas Datubāzu administrēšanas nodaļas darbinieki – par konstatētajām problēmām (bojājumiem vai traucējumiem) IBM Informix programmatūras darbībā paziņo Izpildītājam, nosūtot bojājuma pieteikumu uz elektroniskā pasta adresi: _____________ un vienlaikus  piesakot pa tālruni: ___________ vai piesakot problēmu pieteikumu reģistrēšanas sistēmā. Par šajā punktā norādītās Izpildītāja kontaktinformācijas izmaiņām, Izpildītājs pēc iespējas ātrāk rakstiski informē Pasūtītāja pilnvaroto personu, nosūtot e-pastu uz adresi ______________.
2. Bojājuma pieteikumā Pasūtītāja atbildīgā persona norāda pieteicēja vārdu un uzvārdu, ieņemamo amatu, tālruņa numuru, elektroniskā pasta adresi, Līguma numuru, problēmu (bojājumu vai traucējumu) veidu un norāda prioritātes līmeni.
3. Bojājumu pieteikumu nosūtīšanas laiks tiek fiksēts uz Pasūtītāja elektroniskā pasta servera izdrukas, kas nepieciešamības gadījumā katrai no Pusēm var kalpot par pierādījumu par attiecīgā bojājumu pieteikuma nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu.
4. Bojājumu pieteikumi to saņemšanas brīdī tiek piereģistrēti Izpildītāja informācijas sistēmā.
5. Izpildītājam jānodrošina tehniskais atbalsts diennakts (24x7) režīmā. Izpildītājam jāfiksē pieteiktās problēmas reakcijas un risināšanas laiks. 
6. Reakcijas laiks no problēmas pieteikšanas brīža nedrīkst būt ilgāks kā:
6.1. 3 (trīs) stundas darbdienās laika periodā no plkst. 8.00 līdz plkst. 20.00 kritiskas prioritātes gadījumā. Kritisks prioritātes līmenis – ja problēma padara neiespējamas VID informācijas sistēmas darbības būtiskas funkcijas vai apdraud tās drošību;
6.2. 8 (astoņas) stundas darbdienās laika periodā no plkst. 8.00 līdz plkst. 20.00 augstas prioritātes gadījumā. Augsts prioritātes līmenis – visos citos gadījumos, kuros problēma skar VID informācijas sistēmu, samazinot tās izmantojamību un/vai veiktspēju, taču tieši neapdraud VID informācijas sistēmas darbības būtisku funkciju veikšanu, vai var radīt risku VID informācijas sistēmas drošībai;
6.3. 24 (divdesmit četras) stundas darbdienās laika periodā no plkst. 8.00 līdz plkst. 20.00 normālas prioritātes gadījumā. Normāls prioritātes līmenis – ja tiek lūgta konsultatīva rakstura palīdzība. Programmatūras izmantošanas iespēju, dokumentācijas interpretācijas un citās jomās, kuras saņemšana nav kritiska Pasūtītāja informācijas sistēmas pieejamības un veiktspējas uzturēšanai Pasūtītājam pieņemamā līmenī;
7. Tiesības noteikt pieteiktās problēmas prioritātes līmeni – kritisks, augsts vai normāls – ir Pasūtītāja atbildīgajām personām.
8. Reakcijas laikā Izpildītājs vai IBM Informix programmatūras ražotāja pārstāvis sazinās ar Pasūtītāja atbildīgo personu, kura pieteikusi problēmu, informē par iespējamajiem risinājumiem un atrisina problēmu. Ja problēmu nav iespējams atrisināt pa tālruni vai, izmantojot attālinātās piekļuves iespējas, Izpildītājs, saskaņojot ar Pasūtītāja atbildīgo personu, nodrošina speciālistu ierašanos pie Pasūtītāja un problēmas risina Pasūtītāja telpās Talejas ielā 1, Rīgā.
9. Ja pieteikto problēmu nav iespējams atrisināt šī pielikuma 6.punktā noteiktajā reakcijas laikā (atkarībā no problēmas kritiskuma), Izpildītājs 5 (piecu) Pasūtītāja darba dienu laikā (skaitot no problēmas pieteikšanas dienas) Pasūtītājam iesniedz:
9.1. rakstisku apliecinājumu no IBM Informix programmatūras ražotāja par problēmas esamību un plānotajiem problēmas novēršanas termiņiem;
9.2. pagaidu risinājumu IBM Informix programmatūras problēmas atrisināšanai. Par pagaidu risinājumu tiek uzskatīts risinājums, ar kura palīdzību iespējams apiet vai izvairīties no pastāvošās problēmas, neuzstādot IBM Informix programmatūras ražotāja piegādātu kļūdas labojumu (bug fix).
10. Izpildītājam jānodrošina 4 (četru) Pasūtītāja darbinieku pieejas tiesību reģistrēšanu Izpildītāja problēmu pieteikumu reģistrēšanas sistēmai.
11. Ja problēmas prioritāte ir kritiska vai augsta, kā arī tehniski ir iespējama problēmas novēršana, tad, Izpildītājam vienojoties ar Pasūtītāja atbildīgo personu, kura pieteica problēmu, ir jāturpina problēmas risināšanu Pasūtītāja darba telpās Talejas ielā 1, Rīgā, arī ārpus šī pielikuma 6.punktā noteiktā reakcijas laika (darbdienās no plkst. 8:00 līdz plkst. 20:00).

Pušu paraksti:

	Pasūtītājs:

ģenerāldirektor_ 
	Izpildītājs: 

